ΑΠΌΦΑΣΗ ΟΠΕΕ/2/2006 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ της 12ης Δεκεμβρίου 2006 για την παράταση της θητείας του αρχηγού της Ομάδας Προγραμματισμού της ΕΕ (ΟΠΕΕ Κοσσυφοπεδίου) σχετικά με πιθανή ενωσιακή επιχείρηση διαχείρισης κρίσεων στο πεδίο του κράτους δικαίου, και ενδεχομένως σε άλλους τομείς, στο Κοσσυφοπέδιο (2006/980/ΚΕΠΠΑ) Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ, Έχοντας υπόψη: τη συνθήκη για την ίδρυση της Ευρωπαϊκής Ένωσης, και ιδίως το άρθρο 25 τρίτο εδάφιο, την κοινή δράση 2006/304/ΚΕΠΠΑ του Συμβουλίου, της 10ης Απριλίου 2006, για τη σύσταση Ομάδας Προγραμματισμού της ΕΕ (ΟΠΕΕ Κοσσυφοπεδίου) σχετικά με πιθανή ενωσιακή επιχείρηση για τη διαχείριση κρίσεων στο πεδίο του κράτους δικαίου, και ενδεχομένως σε άλλους τομείς, στο Κοσσυφοπέδιο (1), και ιδίως το άρθρο 6 παράγραφος 2, Εκτιμώντας τα ακόλουθα: (1) Το άρθρο 6 της κοινής δράσης 2006/304/ΚΕΠΠΑ ορίζει ότι το Συμβούλιο εξουσιοδοτεί την Επιτροπή Πολιτικής και Ασφάλειας να λαμβάνει τις σχετικές αποφάσεις, σύμφωνα με το άρθρο 25 της συνθήκης και, μεταξύ άλλων, να διορίζει αρχηγό της Ομάδας Προγραμματισμού της ΕΕ (ΟΠΕΕ Κοσσυφοπεδίου) κατόπιν προτάσεως του Γενικού Γραμματέα/Ύπάτου Εκπροσώπου. (2) Στις 2 Μαΐου 2006, η Επιτροπή Πολιτικής και Ασφάλειας εξέδωσε την απόφαση ΟΠΕΕ Κοσσυφοπεδίου/1/2006 (2) για το διορισμό του κ. Casper Klynge ως αρχηγού της Ομάδας Προγραμματισμού της ΕΕ (ΟΠΕΕ Κοσσυφοπεδίου). (3) Η εν λόγω απόφαση λήγει στις 31 Δεκεμβρίου 2006. (4) Στις 11 Δεκεμβρίου 2006, το Συμβούλιο εξέδωσε την κοινή δράση 2006/918/ΚΕΠΠΑ για την τροποποίηση και παράταση της κοινής δράσης 2006/304/ΚΕΠΠΑ έως τις 31 Μαΐου 2007. (5) Ο Γενικός Γραμματέας/Ύπατος Εκπρόσωπος πρότεινε την παράταση της θητείας του κ. Casper Klynge ως αρχηγού της Ομάδας Προγραμματισμού της ΕΕ (ΟΠΕΕ Κοσσυφοπεδίου) έως τις 31 Μαΐου 2007. (6) Ως εκ τούτου, η θητεία του αρχηγού της Ομάδας Προγραμματισμού της ΕΕ (ΟΠΕΕ Κοσσυφοπεδίου) θα πρέπει να παραταθεί έως τις 31 Μαΐου 2007, ΑΠΟΦΑΣΙΖΕΙ: Άρθρο 1 Η θητεία του κ. Casper Klynge ως αρχηγού της Ομάδας Προγραμματισμού της ΕΕ (ΟΠΕΕ Κοσσυφοπεδίου) σχετικά με πιθανή ενωσιακή επιχείρηση για τη διαχείριση κρίσεων στο πεδίο του κράτους δικαίου, και ενδεχομένως σε άλλους τομείς, στο Κοσσυφοπέδιο παρατείνεται έως τις 31 Μαΐου 2007. Άρθρο 2 Η παρούσα απόφαση παράγει αποτελέσματα την ημέρα της έκδοσής της. Ισχύει έως τις 31 Μαΐου 2007. Βρυξέλλες, 12 Δεκεμβρίου 2006.

[Source: multi_eurlex | Tokens: 2188]